Jourdan Dunn , hönnuðurinn Olivier Rousteign og Kendall Jenner , en fyrirsæturnar skarta fatnaði úr nýju línunni . Glamour / Getty Sænski verslanarisinn Hennes & Mauritz tilkynnti í nótt næsta gestasamstarf sitt en það er ekkert annað en franska tískuhúsið Balmain með hönnuðurin Olivier Rousteing í farabroddi . Sænska verslanakeðjan notaði tækifærið og svipti hulunni af samstarfinu á Billboard verðlaununum , sem fóru fram í Las Vegas í nótt , en þar gekk Rousteing rauða dregilinn ásamt fyrirsætunum Jourdan Dunn og Kendall Jenner , en báðar voru þær í fatnaði úr línunni . " Þetta samstarf virkar mjög vel fyrir mig og er mér náttúrulegt : H & M er merki sem allir tengja við . Þetta snýst um samstöðu og ég er mjög mikið fyrir það , " segir Rousteing í fréttatilkynningu . HMXBALMAIN-línan er væntanleg í vel valdar verslanir út um allan heim þann 5. nóvember næstkomandi en þetta sýnishorn sem sást á rauða dreglinum í nótt féll vel í kramið á tískuspekúlöntum . Auglýsingamyndin fyrir nýju línuna hjá HM sem kemur í vel valdar verslanir 5. nóvember . Mynd / HM Athugið .